Sultan Ali Jalla Abdul Jalil Shah II



Latarbelakang

Nama asalnya ialah Raja Umar. Putera kepada Raja Ahmad bin Raja Muhammad, Terengganu. Baginda berasal dari Pahang. 

Memerintah Kelantan sebagai Raja Kelantan daripada tahun 1565 sehingga tahun 1570..  Menjadi Tengku Mahkota apabila anakdanya naik takhta sebagai Sultan Abdul Jalil Shah I pada tahun 1570, dan menjadi Sultan Johor apabila anakdanya mangkat pada tahun 1571.    

Bergelar Sultan Ali Jalla Abdul Jalil Shah II apabila menaiki tahta sebagai Sultan Johor ke-4 pada 1571-1597.

Keluarga

 1570 - Raja Fatimah binti al-Marhum Sultan Alauddin Riayat Shah II, bekas permaisuri Sultan Mansur Shah II, Sultan Pahang, dan puteri Sultan Alauddin Riayat Shah II ibni al-Marhum Sultan Mahmud Shah, Sultan Johor, daripada permaisuri puteri kepada Sultan Mahmud ibni al-Marhum Sultan Muhammad Shah, Sultan Pahang.

 1570 - Tun Trang puteri Tun Ali, Sri Nara di-Raja  Pahang, daripada isteri beliau Tun Fatimah, puteri  Bendahara Sri Maharaja dan kemudian permaisuri Sultan Mahmud Shah I.  Tun Trang kemudian berkahwin dengan Sultan Muzaffar Shah II ibni al-Marhum Sultan Alauddin Riayat Shah, Sultan Johor.

 1580 - Puteri Sultan Husain Ali Riayat Shah, Sultan Aceh yang kemudiannya berkahwin dengan Sultan Muzaffar Shah II ibni al-Marhum Sultan Alauddin Riayat Shah, Sultan Johor.

 Raja Bonda, puteri Sultan Muhammad Hasan ibni al-Marhum Sultan Saiful-Rijal, Sultan Brunei.

Perlantikan

Pada asalnya pembesar ingin melantik Raja Abdullah, anak Sultan Muzaffar Shah II, Sultan Johor ke-2, tetapi dibantah oleh Raja Fatimah dan mahukan suaminya dilantik sebagai Sultan. Tun Sri Lanang dilantik sebagai Bendahara.

Menentang Portugis

Pada tahun 1581 Sultan Ali Jalla Abdul Jalil Shah II berpindah ke Tanah Putih selama dua tahun. Pada tahun 1583, Sultan Ali Jalla Abdul Jalil Shah II berpindah ke Johor Lama dan membaik pulih semula kota Johor Lama. Sultan Ali Jalla Abdul Jalil Shah II bersahabat semula dengan Acheh (Acheh bergabung dengan Johor menentang Portugis). 

Pada Januari 1586, Sultan Ali Jalla Abdul Jalil Shah II dengan angkatan 100 kapal telah menyerang Melaka dan hampir dapat menawan semula Melaka. Pada tahun 21 Julai 1587, angkatan Portugis yang diketuai Antonio de Noronha ke Johor membedil Kota Johor Lama dan merampas harta. 

Sultan Ali Jalla Abdul Jalil Shah II berundur ke Batu Sawar pada tahun 1587. Pada tahun 1589, Batu Sawar diserang dan Sultan Ali Jalla Abdul Jalil Shah II melarikan diri. Apabila Portugis balik ke Melaka, Sultan Ali Jalla Abdul Jalil Shah II datang semula ke Batu Sawar memulihkan semula kekuatan. Pada tahun 1596, Raja Fatimah mangkat, dan dikebumikan di Seluyut bersebelahan anaknya Sultan Abdul Jalil Shah I dan abangnya Sultan Muzaffar Shah II.

Mangkat

Pada tahun 1597, Sultan Ali Jalla Abdul Jalil Shah II mangkat di Batu Sawar dan disebut "Marhum Batu Sawar".

Rujukan 
 
 
 
Trocki, Carl A., Prince of Pirates: the Temenggongs and the Development of Johor and Singapore, 1784-1885, University of Hawaii Press, 1979, ISBN 9789971693763
Borschberg, Peter, Admiral Matelieff's Singapore and Johor (1606-1616), NUS Press Singapore, 2016, ISBN 9789814722186
Ensiklopedia Sejarah dan Kebudayaan Melayu, Jilid 4, Dewan Bahasa dan Pustaka, 1999, ISBN 9836252185

Nota kaki

Lihat juga 
 Sejarah Johor
 Kesultanan Lingga-Riau
 Sejarah Singapura
 Sultan Johor
 Sultan Kelantan

Pautan luar 
 http://www.johordt.gov.my/pdkotatinggi/pelancongan.php?scr=pelancongan_sejarahsultan  
 http://www.4dw.net/royalark/Malaysia/malacca2.htm

Sultan Johor abad ke-16
Kematian 1597
Sultan dan pemerintah Kelantan – Dinasti Chermin
Sultan dan pemerintah Kelantan abad ke-16
Sultan Johor - Melaka